SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-43-14/24

**2024. gada 10. septembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Andrejs Vilks**

**Jānis Skrastiņš**

**Ainars Latkovskis**

**Ināra Mūrniece**

**Igors Rajevs**

**Aleksejs Rosļikovs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu:*

* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Iekšlietu ministrijas Juridiskā departamenta Starptautisko tiesību nodaļas juriste **Mare Zīlāne**
* Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste **Dina Driksna**
* Tieslietu ministrijas Krimināltiesību departamenta juriste **Kristīna Dombrovska**
* Valsts drošības dienesta pārstāvis

*uzaicinātās personas par 2. darba kārtības jautājumu:*

* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Iekšlietu ministrijas Juridiskā departamenta Starptautisko tiesību nodaļas juriste **Mare Zīlāne**
* Iekšējās drošības biroja Stratēģiskās plānošanas nodaļas priekšniece **Nadīna Ozkanle**
* Korupcijas novēršanas un apkarošanas biroja Otrās pārvaldes (Kriminālprocesuālo izmeklēšanu pārvalde) Pirmās nodaļas (Izmeklēšanas nodaļa) priekšniece **Iveta Čaunāne**
* Korupcijas novēršanas un apkarošanas biroja Pirmās pārvaldes (Politikas plānošanas un komunikācijas pārvalde) Pirmās nodaļas (Politikas plānošanas nodaļa) galvenā inspektore (politikas plānošanas jautājumos) **Ilvija Ābele**
* Valsts drošības dienesta pārstāvis

*uzaicinātās personas par 3. darba kārtības jautājumu:*

* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Iekšlietu ministrijas Juridiskā departamenta Starptautisko tiesību nodaļas juriste **Mare Zīlāne**
* Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste **Dina Driksna**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa**

**Sēdi vada:** komisijaspriekšsēdētāja biedrs A.Vilks

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1.** **Sprāgstvielu prekursoru aprites likums (582/Lp14) 3. lasījumam.**

**2.** **Noziedzīgo nodarījumu novēršanas, atklāšanas un izmeklēšanas ziņu apmaiņas likums (684/Lp14) 1. lasījumam.**

**3. Grozījumi likumā “Par policiju” (679/Lp14) 1. lasījumam.**

**4. Dažādi.**

A.Vilks atklāj sēdi un iepazīstina ar izskatāmo darba kārtību. Aicina sākt likumprojekta izskatīšanu.

**1. Sprāgstvielu prekursoru aprites likums (582/Lp14) 3. lasījumam.**

A.Vilks informē, ka par izskatāmo likumprojektu saņemts 1 priekšlikums. Dod vārdu likumprojekta un priekšlikuma autoriem.

V.Vītoliņš informē, ka šis likumprojekts pēc savas būtības paredz īstenot ES regulas normas, kas aizliedz pārdot dažādas vielas, no kurām var izgatavot sprāgstvielas, personām, kas nav profesionāļi, un likumprojekts paredz noteikt Regulas normu īstenošanas kārtību. JB priekšlikums precizē likuma mērķi un tvērumu, lūdz atbalstīt.

**Nr.1** – Saeimas Juridiskā biroja priekšlikums – Izteikt likumprojekta 2. pantu ieteiktā redakcijā.

**L.Millere** informē, ka priekšlikuma būtība ir precizēt likuma mērķi. Jauninājums ir panta nosaukuma papildināšana un teksta papildināšana ar otro daļu, ņemot vērā, ka likums neregulē visus aprites jautājumus un faktiski likums izstrādāts, lai atvieglotu Regulas īstenošanu un norādītu attiecīgās institūcijas, kas ar to nodarbojas. Lūdz atbalstīt.

**A.Vilks** aicina deputātus atbalstīt šo priekšlikumu un balsot.

*Notiek balsošana.*

*Par – 9; pret – nav; atturas – nav.*

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

A.Vilks aicina komisiju atbalstīt likumprojekta virzību izskatīšanai Saeimas sēdē 3. lasījumā.

*Notiek balsošana.*

*Par – 9; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 3. lasījumā.*

**LĒMUMS:**

**-** atbalstīt likumprojektu “Sprāgstvielu prekursoru aprites likums” (582/Lp14) un virzīt izskatīšanai Saeimas sēdē 3. lasījumā.

**2. Noziedzīgo nodarījumu novēršanas, atklāšanas un izmeklēšanas ziņu apmaiņas likums (684/Lp14) 1. lasījumam.**

**A.Vilks** dod vārdu likumprojekta autoriem – IeM pārstāvim.

**V.Vītoliņš** informē par IeM izstrādāto likumprojektu – likumprojekts izstrādāts, lai nodrošinātu Eiropas Parlamenta un Padomes 2023. gada 10. maija Direktīvā (ES) 2023/977 par informācijas apmaiņu starp dalībvalstu tiesībaizsardzības iestādēm un ar ko atceļ Padomes Pamatlēmumu 2006/960/TI noteikto prasību izpildi.

Šobrīd ir spēkā Noziedzīgo nodarījumu novēršanas, atklāšanas un izmeklēšanas un ziņu apmaiņas likums, kas ieviesa 2006. gada ES Pamatlēmumu saistībā ar ziņu apmaiņu. Šobrīd ir izstrādāta Direktīva, kuras dēļ izstrādāts šis likumprojekts, kas pēc savas būtības paredz tā saucamo policijas sadarbības kārtību ES un Šengenas dalībvalstu starpā. Likumprojekts nosaka informācijas apmaiņas kārtību, termiņus, un šī likumprojekta subjekti ir visas tiesībaizsardzības iestādes, izņemot valsts drošības iestādes, kuras nodarbojas tikai un vienīgi ar izlūkošanu un pretizlūkošanu (izņēmums ir VDD, kas ir arī izmeklēšanas iestāde). Jauninājums ir tāds, ka tiek nozīmēta arī koordinējošā iestāde (VP).

Paredzēts, ka likumprojekts stāsies spēkā vispārējā kārtībā.

Lūdz atbalstīt likumprojektu.

**L.Millere** komentē, ka nav iebildumu par likumprojekta tālāku virzību izskatīšanai Saeimā, bet ir lietas, kas ir redakcionāli un tehniski precizējamas (piemēram, par sadarbības valodu, glabāšanas termiņiem, pārejas noteikumu).

**A.Vilks** aicina deputātus balsot par likumprojekta **konceptuālu atbalstīšanu** un virzību **1.lasījumam** Saeimā.

*Notiek balsošana.*

*Par – 9; pret – nav; atturas – nav.*

*Deputāti* ***konceptuāli******atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**A.Vilks** aicina noteikt **referentu** šim likumprojektam un piedāvā I.Rajeva kandidatūru referentam par likumprojektu.

**I.Rajevs** piekrīt būt par referentu.

*Deputātiem nav iebildumu.*

***Referents*** *likumprojektam –* ***I.Rajevs****.*

**A.Vilks** aicina noteikt **priekšlikumu iesniegšanas termiņu** šim likumprojektam 2. lasījumam – **2 nedēļas (3. oktobris)**.

*V.Vītoliņš un L.Millere piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Noziedzīgo nodarījumu novēršanas, atklāšanas un izmeklēšanas ziņu apmaiņas likums” (684/Lp14)unvirzīt izskatīšanai Saeimas 11. aprīļa sēdē 1. lasījumā;

- lūgt noteikt priekšlikumu iesniegšanas termiņu 2. lasījumam – 2 nedēļas (3. oktobris);

- noteikt par referentu I.Rajevu.

**3. Grozījumi likumā “Par policiju” (679/Lp14) 1. lasījumam.**

**A.Vilks** dod vārdu likumprojekta autoriem – IeM pārstāvim.

**V.Vītoliņš** informē par IeM izstrādāto likumprojektu – likumprojekta “Grozījumi likumā “Par policiju”” mērķis ir precizēt Valsts policijas darbinieka pamatpienākumus un tiesības attiecībā uz atrasto kustamo mantu, kuras īpašnieks vai tās nozaudētājs nav zināms, atbilstoši konceptuālajā ziņojumā ietvertajiem risinājumiem. Tāpat likumprojekts precizē informatīvu atsauci uz Eiropas Savienības direktīvu.

Likumprojekts precizē kārtību, kā rīkoties ar atrastajām mantām pēc šo mantu nodošanas VP – VP pienākums informāciju par šo atrasto mantu publicēt oficiālajā izdevējā “Latvijas Vēstnesis”. Ja piesakās īpašnieks, tad manta ir viņam atdodama. Ja īpašnieks nepiesakās, tad ir iespēja šo mantu atdot atradējam, bet, ja tas nav iespējams, jeb persona to nevēlas, tad rodas jautājums, ko ar šādu mantu darīt. Lai šo procedūru precīzi noregulētu, ir tapis šis likumprojekts – ja persona vēlas, tad manta tiek atdota attiecīgi īpašniekam vai atradējam, ja nē, tad šī manta tiek nodot valstij VID personā, kas šo mantu novērtē un realizē).

Paredzēts, ka likumprojekts stāsies spēkā vispārējā kārtībā.

Lūdz atbalstīt likumprojektu.

**L.Millere** komentē, ka JB nav konceptuāla rakstura iebildumu likumprojekta virzīšanai izskatīšanai Saeimā 1. lasījumā.

**A.Vilks** aicina deputātus **atbalstīt** likumprojekta virzību **1.lasījumam** Saeimā.

*Notiek balsošana.*

*Par – 9; pret – nav; atturas – nav.*

*Deputātiem nav iebildumu.*

*Deputāti* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**R.Bergmanis** aicina noteikt **referentu** šim likumprojektam un piedāvā I.Rajeva kandidatūru referentam par likumprojektu.

**I.Rajevs** piekrīt būt par referentu.

*Deputātiem nav iebildumu.*

***Referents*** *likumprojektam –* ***I.Rajevs****.*

**A.Vilks** aicina noteikt **priekšlikumu iesniegšanas termiņu** šim likumprojektam 2. lasījumam – **1 nedēļa (26. septembris)**.

*V.Vītoliņš un L.Millere piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījumi likumā “Par policiju”” (679/Lp14)unvirzīt izskatīšanai Saeimas sēdē 1. lasījumā;

- lūgt noteikt priekšlikumu iesniegšanas termiņu 2. lasījumam – 1 nedēļa (26. septembris);

- noteikt par referentu I.Rajevu.

**4. Dažādi.**

E.Zivtiņš ierosina komisijā apspriest jautājumu par Rēzeknes novadā Gaigalavas pagastā nokritušo ar sprāgstvielām aprīkoto Krievijas dronu.

*Deputātiem nav iebildumu.*

A.Vilks pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.25.

Komisijas priekšsēdētāja biedrs A.Vilks

Komisijas sekretārs J.Skrastiņš

Protokolēja E.Kalniņa